
«Алматы қаласы Алмалы ауданы әкімінің аппараты» 
коммуналдық мемлекеттік мекемесінің
инженерлік және жол инфроқұрылымы бөлімі туралы ереже 

1. Жалпы ережелер

1. Инженерлік және жол инфроқұрылымы бөлімі ««Алматы қаласы Алмалы ауданы әкімінің аппараты» коммуналдық мемлекеттік мекемесінің құрылымдық бөлімшесі болып табылады. 
2. Инженерлік және жол инфроқұрылымы бөлімі өз қызметінде Қазақстан Республикасының Конституциясын, Қазақстан Республикасының заңдарын, Президенті мен Үкіметінің актілерін, өзге де нормативтік құқықтық актілерді, сондай-ақ осы Ережені басшылыққа алады. 
3. Инженерлік және жол инфроқұрылымы бөлімінің құрылымын, штат санын Қазақстан Республикасының заңнамасында белгіленген тәртіппен Алматы қаласының әкімі бекітеді. 
4. Инженерлік және жол инфроқұрылымы бөлімі 3 қызметкерден тұрады: 
1) Бөлім басшысы; 
2) Бас инспектор; 
3) Бас маман.

2. Инженерлік және жол инфроқұрылымы бөлімінің негізгі міндеттері, функциялары мен құқықтары

5. Инженерлік және жол инфроқұрылымы бөлімінің міндеті: 
1) аудан тұрғындарына қолайлы жағдай жасау мақсатында энергетика, су, кәріз жүйелерінің жұмыстарын тоқтаусыз жүргізуге арналған тұрғын үй саясаты саласындағы жоспарларды, шараларды, нормативтік-құқықтық актілерді орындау бойынша жұмысарды ұйымдастыру;
2) "Халық үніне құлақ асатын мемлекет" тұжырымдамасын іске асыру шеңберінде кері байланыс нысандарын жетілдіру және азаматтардың мемлекеттік институттарға деген сенім деңгейін нығайту.

6. Инженерлік және жол инфроқұрылымы бөлімінің құқықтары мен міндеттері: 
1) заңнамамен және Ережемен жүктелген қызметтер мен міндеттерді орындау үшін қажетті құжаттар мен ақпараттарды басқа құрылымдық бөлімшелерден сұрату және алу; 
2) бөлімнің құзіретіне кіретін мәселелер бойынша қала, аудан әкімінің тапсырмаларын орындауға қажетті анықтамалар, ақпараттар, аналитикалық материалдар дайындау үшін барлық жетекшілік ететін кәсіпорындар мен ұйымдардың қызметін үйлестіру және өзара әрекет ету; 
3) бөлім өкілеттігіне кіретін мәселелер бойынша ақпараттық материалдар, есептер дайындау; 
4) жеке және заңды тұлғалардың өтініштері мен шағымдарын қарастыру, қызметтік корреспонденцияны орындау. Жетекшілік ететін мәселелер бойынша азаматтарды қабылдауды жүзеге асыру; 
5) ҚР Конституциясын, Заңдарын, ҚР Президентінің актілерін, ҚР басқа да құқықтық-нормативтік актілерін бұлжытпай сақтай отырып, заңдық принциптерді басшылыққа алу; 
6) ҚР қолданыстағы заңнамасында қарастырылған басқа да құқықтар мен міндеттерді іске асыру.
7) өтініштерді талдау және өтініш иелері көтерген жүйелі мәселелерді анықтау.

7. Инженерлік және жол инфроқұрылымы бөлімінің функциялары: 
1) Бюджеттік  бағдарламалар  бойынша  мемлекеттік сатып алу  процесін  үйлестіру және осы бағдарлама  бойынша  өнім берушілер  орындайтын  жұмыстар  мен  көрсетілетін қызметтердің мерзімдері мен сапасын  орындау жөніндегі іс – шараларды  жүзеге асыру; 
2) инженерлік  желілерді  қайта  құру,  салу және жөндеу  жөніндегі  жұмыстардың перспективалық  жоспарларын әзірлеу;
3) Қазақстан Республикасының қолданыстағы  заңнамасына  сәйкес  ауданда жарықтандыру бойынша конкурстық  өтінімдерді  дайындау  және мемлекеттік  сатып алуға  қатысу бойынша әлеуетті  өнім берушілер  үшін  конкурстық  құжаттаманың  техникалық ерекшелігін  ұйымдастыру  және дайындау;
4) инженерлік желілер құрылысын  мемлекеттік сатып алу  процесін  үйлестіру  және  жұмыстар мен көрсетілетін  қызметтерді  жеткізушілер  орындайтын мерзімдер  мен сапаны орындау жөніндегі  іс – шараларды  жүзеге асыру;
5) инженерлік желілер мен жол инфрақұрылымын салу,  технкалық қайта жарақтандыру, жаңғырту,қайта құру және күрделі жөндеу  жобаларын  әзірлеу;
6) иесіз тозған инженерлік  желілерді  қайта құруды және  жаңғыртуды бақылау; 
7) сумен жабдықтауды, су бұруды, газбен жабдықтауды, жылумен жабдықтауды және электр энергиясын үздіксіз беруді жақсарту үшін шағын стратегиялық объектілердің құрылысын бақылау;
8) инженерлік  желілер  мен жол  инфрақұрылымының құрылыс–монтаждау  жұмыстарын  ұйымдастыру, сондай-ақ мердігерлік  ұйымдардың жұмыстарының орындалуын  бақылауды  жүзеге асыру;
9) аудан аумағында инженерлік желілерді стратегиялық дамыту бағдарламаларын әзірлеу;
10) инженерлік желілер мен жол инфрақұрылымын дамытудың ағымдағы және перспективалық жоспарлары - болжамдарын әзірлеуді ұйымдастыру (сумен жабдықтау және су бұру, газбен жабдықтау, электрмен жабдықтау);
11) жылу, энергия, газ, сумен жабдықтау және су бұру жөніндегі инженерлік инфрақұрылымды дамыту сұлбаларын әзірлеуді және бекітуге енгізуді қамтамасыз ету;
12) қаланың орнықты дамуы үшін қажетті жылу, энергия, газ, сумен жабдықтау жөніндегі қуаттар резервтерін талдау және болжау;
13) қауіпсіздік, жеке меншікке қол сұғылмаушылық, қолайсыздықты азайту және мүдделері қозғалған барлық тараптардың мүдделерін құрметтеу қағидаттарын сақтай отырып, ҚР заңнамасына сәйкес инженерлік инфрақұрылыммен жобалау алдындағы және жобалау жұмыстарын ұйымдастыру және жүргізу;
14) инженерлік инфрақұрылым саласындағы мемлекеттік бағдарламаларды іске асыру кезінде ТЭН, ЖСҚ-да энергия үнемдеудің заманауи әдістерін қолдану жөніндегі жұмысты үйлестіру және ұйымдастыру;
15) жобалау ұйымдары қарауға ұсынатын техникалық-экономикалық негіздемелерді (ТЭН) және жобалау-сметалық құжаттаманы (ЖСҚ) әзірлеу құнының есептеулерін тексеру;
16) жобалау ұйымдарымен ТЭН, ЖСҚ әзірлеуге жасалатын шарттардың жобаларын келісу және оларды әзірлеу мерзімдерін айқындау және егер қажет болса, мерзімдерді ұзарту мәселелерін қарау;
17) жобалау ұйымдарының ТЭН және ЖСҚ әзірлеу процесін бақылау;
18) орындалған жұмыстардың толықтығы мен сапасына жобалау-сметалық құжаттаманы тексеру;
19) аяқталған объектіні коммуналдық меншікке беру және ведомстволық бағынысты заңды тұлғалардың балансында не республикалық меншікке бекіту;
20) мердігерден, авторлық және техникалық қадағалаудан жобаны іске асыруға жауапты тұлғалар туралы мәліметтерді алуын бақылау;
21) шарттық міндеттемелерді орындау барысы бойынша мәселелерді қарау, сапасыз орындалған жұмыстар мен көрсетілген қызметтер анықталған кезде ақаулы актілер жасау және оларды жою туралы жеткізушілерге ұсыну. Орындалған жұмыстар мен көрсетілген қызметтер актілеріне қол қою, олардың сақталуына жауапкершілік алу (түпнұсқаның бір данасы);
22) ақаулы актіні жасау үшін ауданның жолдары мен тротуарларының жай-күйі бойынша қызметтерді жеткізушімен бірлесіп мониторинг жүргізу;
23) мемлекеттік қабылдау комиссияларының жұмысына қатысу;
24) жылу, газ және электр, су құбыры-кәріз желілерін күрделі жөндеу жоспарларының орындалуы бойынша мониторинг жүргізу;
25) «Халық қатысатын бюджет» жобасын іске  асыру жөніндегі жұмыстарды бақылау (саябақтар, скверлер, бульварлар, қоғамдық кеңістік);
26) көріктендіруге ЖСҚ әзірлеу бойынша жұмыстарды ұйымдастыру (жаяу жүргіншілер аймақтары, аллеялар, саябақтар, скверлер, жерасты және жерүсті өткелдері және т.б.) ;
27) Қазақстан Республикасының «Әкімшілік құқық бұзушылық туралы» кодексінің 729-бабының 1-бөлігінде көзделген әкімшілік құқық бұзушылық істерін қарау және әкімшілік жаза қолдану жөніндегі Алматы қаласы Алмалы ауданы әкімі орынбасарының жұмысын ұйымдастыру.

3. Инженерлік және жол инфроқұрылымы бөлімінің қызметін ұйымдастыру
8. Инженерлік және жол инфроқұрылымы бөлімі Қазақстан Республикасының заңнамалық актілеріне, Президентінің актілеріне, Қазақстан Республикасының өзге де нормативтік құқықтық актілеріне сәйкес өзінің негізгі міндеттері мен функцияларын іске асыру үшін қажетті өкілеттіктерді иеленеді.
9. Бөлімді қызметіне Қазақстан Республикасындағы заңдар белгілеген тәртіппен қызметке тағайындалатын және қызметтен босатылатын бөлім басшысы басқарады. 
10. Бөлім басшысы бөлімінің қызметіне жалпы басшылықты жүзеге асырады және бөлімге жүктелген міндеттердің орындалуы мен оның өз функцияларын жүзеге асыруы үшін дербес жауапты болады. 
11. Бөлім басшысы аудан әкіміне бөлімнің штаттық саны және құрамы жөнінде ұсыныстар енгізеді. 
12. Бөлім құзыретіне кіретін мәселелер бойынша бөлімнің атынан басқа бөлімдерге жіберілетін құжаттарға құрылымдық бөлімнің басшысы, ал ол болмаған жағдайда – оны алмастыратын адам қол қояды.

